Donald Trump a refuzat să denunţe mişcarea conspiraţionistă QAnon: "Sunt foarte porniţi împotriva pedofiliei".
Trump: "Nu ştiu nimic despre QAnon. Ştiu foarte puţine". Adepţii QAnon susţin că Trump luptă cu o reţea mondială de pedofili. QAnon e activă şi în România: "Trump e alesul Domnului".
America are pâine şi circ. Donald Trump a refuzat să denunţe mişcarea conspiraţionistă QAnon. Adepţii teoriei spun că Trump luptă din greu cu o reţea mondială de pedofili şi canibali, care-i mănâncă pe copii. Din organizaţie ar face parte democraţi şi vedete de la Hollywood."Nu ştiu nimic despre QAnon. Ştiu foarte puţine. Tocmai v-am spus despre ea. Mi-aţi spus, dar faptul că mi-aţi spus dumneavoastră nu înseamnă că asta e realitatea, îmi pare rău să o spun. Nu ştiu nimic despre asta. Ştiu, însă, că sunt foarte porniţi împotriva pedofiliei", a reacționat președintele SUA, Donald Trump.Adepții, și în România"QAnon", mișcarea conspiraţionistă pro-Trump, e activă şi în România. QAnon România spune că pandemia este o farsă menită să distragă atenția tuturor de la gruparea de pedofili. Adepţii teoriei mai spun că Trump este "alesul Domnului"."Domnule Trump, suntem de partea dumneavoastră. Suntem soldații reali și digitali. Suntem aici și nu vom renunța", au rostit adepții QAnon din România.